ఈ పుస్తకాలు చిరగవు - Sunday Magazine
పిల్లలకు ఏడాదిన్నర దాటినప్పటినుంచీ పెద్దపెద్ద బొమ్మలున్న పుస్తకాలను తెచ్చి ఆపిల్‌, క్యాట్‌ అంటూ నేర్పించడం మొదలుపెడతాం. అలా చెప్పే క్రమంలో పిల్లలు ఆ పుస్తకాల్ని చింపడమూ తెలిసిందే. దాంతో కొన్ని రోజులకు వాటిలోని పేజీలు పోయి... ఇంట్లో ఎక్కడపడితే అక్కడ కనిపిస్తుంటాయి. ఆ సమస్య లేకుండా వాళ్లు ఆసక్తిగా నేర్చుకోవాలంటే ఈ సారి 'టెటాయ్‌ బుక్స్‌' కొనండి. ఏంటీ వీటి ప్రత్యేకత అంటారా... ఇవన్నీ వస్త్రాలతో తయారైనవి మరి. వస్త్రాన్ని పేజీల రూపంలో కత్తిరించి, వాటిపైన బొమ్మలు వేసి పుస్తకం రూపంలో కుట్టి... వీటిని తయారుచేశారు దాంతో చిరగకుండా ఒకసారి కొంటే ఎన్నాళ్లయినా వాడుకోవచ్చు. ఎప్పుడైనా మురికిగా అనిపిస్తే అన్ని దుస్తుల్లానే వీటినీ ఉతికితే సరిపోతుంది. వీటిల్లో కేవలం అక్షరాలే కాదు, పక్షులు, జంతువులు, పండ్లు, కూరగాయలు, అంకెలు, వాహనాలు... ఇలా రకరకాల అంశాలకు సంబంధించిన పుస్తకాలు అందుబాటులో ఉన్నాయి.
పెద్దల టాయిలెట్‌ పిల్లలకూ..!
ఎత్తుగా వెడల్పుగా ఉండే వెస్ట్రన్‌ టాయిలెట్‌ కమోడ్‌ మీద చిన్న పిల్లలు కూర్చోవడం చాలా ఇబ్బంది. అందుకే పిల్లల కోసం ప్రత్యేకంగా పాటీలను కొంటుంటాం. అయితే, దాన్నీ మళ్లీ విడిగా శుభ్రం చేసుకోవాల్సిందే. ఈ పనిని సులభతరం చేస్తూ పిల్లల కోసం ప్రత్యేకంగా 'టాయిలెట్‌ ట్రైనింగ్‌ స్టెప్‌ సీట్స్‌' బజార్లోకి వస్తున్నాయి. మనం వాడే నిచ్చెన తరహాలో ఉండే వీటి పైభాగాన పిల్లలు కూర్చునేందుకు వీలుగా సీట్‌ ఉంటుంది. ఈ స్టూల్‌ని కమోడ్‌ మీద వేశామంటే పిల్లలు దీని మెట్ల మీదుగా ఎక్కి టాయిలెట్‌కి సులభంగా వెళ్లొచ్చు. తర్వాత దీన్ని పక్కకు తీసేసి, మామూలుగా ఫ్లష్‌ నొక్కేస్తే సరి!
చేప ఐస్‌ చేద్దామా
ఎండలు కాస్త పెరిగితే చాలు... ఒకరోజు ఐస్‌క్రీం, మరోరోజు కుల్ఫీ అంటూ రోజుకో రుచిలో చల్లని పదార్థాలు కావాలని అడగడం మొదలుపెడతారు పిల్లలు. వాళ్లు అడిగినప్పుడల్లా బయటకు తీసుకెళ్లడం అంటే అన్నిసార్లూ కుదరకపోవచ్చు. అందుకే వాళ్ల రుచులకు వివిధ ఆకృతులూ జతచేసి ఇకపైన ఇంట్లో చేసి పెట్టేందుకు ప్రయత్నించండి. ఎలాగంటారా... చేపలూ, పిల్లి, అమ్మాయి, ఇలా రకరకాల బొమ్మల మౌల్డ్స్‌ ఉంటే అది సాధ్యమేగా. వీటితో అన్నిసార్లూ ఐస్‌క్రీమ్‌ లేదా కుల్ఫీనే తయారుచేయాలని లేదు. ఈ మౌల్డ్స్‌లో పండ్లరసాలను నింపి, ఒకటిరెండు గంటలు ఫ్రిజ్‌లో ఉంచి తీస్తే ఆ ఆకృతిలో పాప్సికల్స్‌ సిద్ధమవుతాయి. సిలికాన్‌తో తయారుచేసిన ఈ మౌల్డ్స్‌ని వాడటమే కాదు, శుభ్రపరచడమూ తేలికే.
నీళ్లు పోస్తే కప్పు జిగేల్‌!
రంగురంగుల్లో మెరుస్తూ... వెలుగుతూ ఆరుతూ ఉండే లైట్లు ఎక్కడ ఉన్నా పిల్లల్ని ఇట్టే ఆకర్షించేస్తాయి. అందుకే చిన్న పిల్లలు అవి ఎక్కడ ఉన్నా వాటి దగ్గరికి వెళ్లిపోయి అబ్బురంగా చూస్తుంటారు. ఇదే టెక్నిక్‌ని పిల్లలతో పాలు, జావ, పండ్లరసాలు, నిమ్మకాయ నీళ్లలాంటి వాటిని తాగించేందుకు వాడేలా ఎల్‌ఈడీ మగ్‌లు మార్కెట్లోకి వస్తున్నాయి. ప్లాస్టిక్‌తో చేసిన ఈ కప్పులు ఖాళీగా ఉన్నప్పుడు మామూలు వాటిలాగే పారదర్శకంగా కనిపిస్తాయి. కానీ లోపల ఏదైనా ద్రవం పోయగానే రంగుల్లో మెరిసిపోతాయి. మగ్గులో ఉండే లిక్విడ్‌ సెన్సర్లు ద్రవాలు పోయగానే గ్లాసు అడుగున ఉన్న ఎల్‌ఈడీ లైట్లు వెలిగేలా చేయడం వల్ల ఇలా జరుగుతుందన్నమాట. ఇలా గ్లాసులో ఎంత సేపు ద్రవాలున్నా లైట్లు రంగులు మారుతూ వెలుగుతూనే ఉంటాయి. ఇవి ఉంటే పిల్లలతో ఎండాకాలంలో జ్యూసులూ, నీళ్లూ తాగించడం పెద్ద కష్టమైన పనేం కాదన్నమాట!
ee pustakaalu chiragavu - Sunday Magazine
pillalaku edadinnara daatinappatinunchii peddapedda bommalunna pustakaalanu tecchi aapile, catne antuu nerpinchadam modalupedatam. alaa cheppe kramamlo pillalu aa pustakaalni chimpadamuu telisinde. daamto konni rojulaku vaatilooni paejeelu poyi... intlo ekkadapadithe akkada kanipistuntaayi. aa samasya lekunda vaallu aasaktigaa nerchukovalante ee saari 'tetay bookse' konandi. anty veeti pratyekata antara... ivannee vastraalatoe tayaarainavi mari. vastraanni paejeela roopamlo kattirinchi, vaatipaina bommalu vesi pustakam roopamlo kutti... veetini tayaarucheesaaru daamto chiragakunda okasari konte ennallayina vaadukovachhu. eppudaina murikigaa anipiste anni dustullane veetinee utikite saripotundi. veetillo kevalam aksharaale kaadu, pakshulu, jantuvulu, pandlu, kuuragaayalu, ankelu, vaahanaalu... ilaa rakarakaala amsaalaku sambandhinchina pustakaalu andubaatulo unnaayi.
peddala toilete pillalakuu..!
ettugaa vedalpugaa unde vestranni toilete kamode meeda chinna pillalu koorchovadam chala ibbandi. anduke pillala kosam pratyekamgaa paateelanu kontuntam. ayithe, daannii malli vidigaa subhram chesukovalsinde. ee panini sulabhataram chestu pillala kosam pratyekamgaa 'toilete trainingli step seatey' bajarloki vastunnaayi. manam vade nicchena tarahaalo unde veeti paibhaagaana pillalu koorchunenduku veelugaa seati untundi. ee stoolleni kamode meeda vesamante pillalu deeni metla meedugaa ekki toileteaki sulabhamgaa vellochu. tarvaata deenni pakkaku teesesi, maamuulugaa flush nokkeste sari!
chepa ise cheddama
endalu kaasta perigithe chaalu... okaroju isecreem, maroroju kulfi antuu rojuko ruchilo challani padaarthaalu kaavaalani adagadam modalupedataaru pillalu. vaallu adiginappudalla bayataku teesukelladam ante annisaarluu kudarakapovachhu. anduke vaalla ruchulaku vividha aakrutuluu jatachesi ikapaina intlo chesi pettenduku prayatninchandi. elagantara... chepaluu, pilli, ammai, ilaa rakarakaala bommala mouldse unte adhi saadhyamegaa. veetitho annisaarluu isecreame leda kulfine tayaarucheyaalani ledu. ee mouldselo pandlarasaalanu nimpi, okatirendu gantalu frizelo unchi teeste aa aakrutilo papsicalse siddhamavutaayi. silikaannetho tayaaruchesina ee mouldseni vaadatame kaadu, subhraparachadamuu telike.
neellu poste kappu jigele!
rangurangullo merustuu... velugutuu aarutuu unde laitlu ekkada unna pillalni itte aakarshinchestaayi. anduke chinna pillalu avi ekkada unna vaati daggariki vellipoyi abburamgaa chustuntaaru. ide technickeni pillalatho paalu, jaava, pandlarasaalu, nimmakaya neellalaanti vaatini taaginchenduku vadela elieedy maglu marketloki vastunnaayi. plasticketho chesina ee kappulu khaaliigaa unnappudu maamuulu vaatilaage paaradarsakamgaa kanipistaayi. cony lopala edaina dravam poyagaane rangullo merisipotayi. maggulo unde likwide sensarlu dravaalu poyagaane glasu aduguna unna elieedy laitlu veligela cheyadam valla ilaa jarugutundannamata. ilaa glassulo entha sepu dravalunna laitlu rangulu maarutuu velugutune untaayi. ivi unte pillalatho endaakaalamlo jyuusuluu, neelluu taaginchadam pedda kashtamaina panem kaadannamaata!